text: DMI varsler om skybrud 
  30 juli 2017 kl. 06.44
  Søndag kan blive en våd fornøjelse i det syd- og sønderjyske. DMI varsler om skybrud og kraftig torden.
  Store mængder regn kan søndag falde i det syd- og sønderjyske. Danmarks Meteorologiske Institut varsler om skybrud og kraftig torden med vindstød over 15 m/s.
  Lokalt kan der falde mellem 15 og 25 mm regn på 30 minutter. Skybrud er defineret ved, at der falder mere end 15 mm nedbør på 30 minutter.
  På kortet nedenfor kan du se, hvor varslet gælder. Området er markeret med gult.
  Klokken 12.30 er der målt skybrud flere steder i Syd- og Sønderjylland.
  Opdateret: DMI varslede først om risiko for skybrud. De har opjusteret og varsler nu om skybrud, hvilket de også har målt flere steder i Syd- og Sønderjylland.
  